Issey Miyaken tämän kesän limited eidtion kesätuoksu on Eau de Toilette pour l'Été. Tuoksun alkunuotit ovat greippi ja litsi. Sydäntuoksussa on pitahayaa, guavaa, passionhedelmää ja kukkaisnuotteja. Tuoksua pehmentään pohjatuoksun hento vanilja.
Eau de Toilette pour l'Été on raikas, kirpeä, vesimäinen ja yllättävän vihreä tuoksu. Se on raikkaan hedelmäinen, mutta mukana on sopivasti kukkaisuutta tuomassa pehmeyttä ja lempeyttä. Tuoksu muistuttaa minua Giorgio Armanin Aqua Di Gioiasta. Tuoksu on nuorekas, leikkisä ja energinen, aivan kuten pullokin.
Tuoksu on minulle aivan liian kesäisen raikas kevään vaihtelevaan säähän, se tuo mieleeni ennemminkin keskikesän kuumuuden ja rannalla vietetyt päivät ja siellä mahdollisesti siemaillut sitruksisen eksoottiset janojuomat. Tuoksussa on annos idän hiekkarantoja ja torien notkuvie hedelmäkojuja.
Tuoksun vaaleanpunaisen ulkomuodon perusteella odotin saavani raikkaan, mutta makea kukkaistuoksun, hiukan hienotuneemman kesä-Escada, mutta olin väärässä. Onneksi, sillä L'Eau d'Issey Summer 2015 täyttää juuri sen aukon, jonka Aqua Di Gioia jätti loppumisellaan.
*Saatu blogin kautta.
Kommentit
Jonna sanoo
Tämä voisi olla kiva! Kiitos vinkistä 🙂
Janet sanoo
Mä oon nii ntuoksufriikki, et olis hitsin kätevää jos tästä ruudulta vois nyt heti nuuhkaista miltä tuo tuoksuu 😀 Pakko siis päästä nuuskii jonnekin tätä 😉
Nina sanoo
Tämä vois todellakin olla mun tuoksu! Täytyy käydä nuuhkaisemassa, kun seuraavan kerran pyörähdän jossain tavaratalossa.
Jonna H. sanoo
Kuulostaa aika täydelliseltä kesätuoksulta.